Kedves Budai Úr!

Az Elele út 21-ben lakom, gratulálok a képviselői mandátumához.

A szórólapon olvastam, hogy fontosnak tartja a közterületek tisztaságát, karbantartását.

Itt a tágabb környezetemben szép, nagy parkok, zöldfelületek vannak. DE! Gondozatlan, a szemeteseket nagyon ritkán ürítik, bokáig gázolunk a csikkben. Konkrétan a Petzvál-Kocsis-Mohai-Mérnök utcák által hattárolt területről beszélek.

Az úttest is tele van avarral, esők idején több négyzetméteres tócsák alakulnak ki, a csatorna lefolyók eldugulnak. 5 éve lakom itt, két alkalommal láttam, hogy az úttestet feltakarították.

A házunk előtti és mögötti parkban is ez a helyzet. Elültették az új csemetéket, majd nyáron kiszáradtak, mert senki nem locsolta. Fáj a szívem értük.

Egy ilyen forgalmas, sűrűn lakott részen nem elég havonta egyszer kicserélni a fóliát a szemetesekben. Naponta megtelnek, és ez igaz a kutyás kukákra is.

Nyilván ismeri a problémát, szokott a környéken sétálni.

A felújítások, építkezések ráadásul sok szeméttel járnak, éppen ezért kell nagyobb hangsúlyt fektetni a tisztaságra és a rendre. Mi ezt itt az elmúlt másfél évben igencsak megszenvedtük.

Villamos pályaépítés, teljes közműcsere, sár, por, panelprogramos felújítások, most meg éppen elkezdték a volt Spár blokk bontását. Az jó, ha fejlődik a térség, de éppen ilyenkor kiemelten kell figyelni a rendre és a tisztaságra.

Kérem képviselő urat, hogy segítsen abban, hogy tiszta, rendezett környéken élhessünk.